cyanic-selkie/wikianc huggingface dataset:
Հոգեբանական պատրաստվածություն դպրոցին
Մոտիվացիոն պատրաստվածություն
Դրա բաղադրիչները.
Դպրոցին հոգեբանական պատրաստվածության ձևավորում
Նախադպրոցական տարիքի ավարտին տեղի է ունենում այն հոգեբանական հատկանիշների և հատկությունների ինտենսիվ զարգացում, որոնք ապահովում են դպրոցին հոգեբանական պատրաստվածության ձևավորումը։
Նախադպրոցական տարիքի առաջատար գործունեությունը սյուժետա-դերային խաղն է, որտեղ ձևավորվում և ամրագրվում են հոգեբանական կարևոր որակները և հատկությունները։ Խաղային գործունեության շրջանակներում փոխվում է երեխայի դիրքորոշումը շրջակա աշխարհի նկատմամբ, համաձայնեցվում իր տեսակետն այլ հնարավորների հետ, ինչը նպաստում է մտածողության զարգացմանը։ Խաղի դերի ընդունման և դրա իրականացման արդյունքում երեխան սովորում է առանձնացնել կանոնները և հետևել դրանց, ինչն էլ իր հերթին ապահովում է անցում դեպի իր վարքագծի գիտակից և կամայական կառավարման։
Արտաքին հղումներ
Կատեգորիա:Մանկավարժական հոգեբանություն Կատեգորիա:Մանկան հոգեբանություն Կատեգորիա:Հոգեբանություն Կատեգորիա:Հոգեբանական հասկացություններ Կատեգորիա:Նախադպրոցական կրթություն
Այոս Թեոդորոս (Լիմասոլի շրջան)
Այոս Թեոդորոս, (Αγίος Θεοδώρος), գյուղ Կիպրոսի Հանրապետության հարավարևմտյան մասում Լիմասոլի շրջանում։ Ըստ 2011 թվականի տվյալների՝ բնակչությունը կազմում է 106 մարդ ։ Գտնվում Պալեմիլոս քաղաքին մոտ։
Խասկալան
Խասկալան, գյուղ Արևմտյան Հայաստանում, Դիարբեքիրի վիլայեթի Բալուի գավառակում ։
Այոս Թեոդորոս (Լիմասոլի շրջան)
Ծանոթագրություններ
Կատեգորիա:Կիպրոսի գյուղեր Կատեգորիա:Լիմասոլի շրջանի բնակավայրեր
Խասկալան
Ծանոթագրություններ
Կատեգորիա:Արևմտյան Հայաստանի գյուղեր
Նիդերլանդների աշխարհագրություն
Նիդերլանդներ, արևմտաեվրոպական պետություն, որը տեղաբաշխված է Միջին եվրոպական հարթավայրի արևմտյան մասում։ Հյուսիսից և արևմուտքից պետության տարածքը ողողում են Հյուսիսային ծովի ջրերը, այս մասում գերակշռում են պոլդերները՝ նախկին ջրային տարածությունները, որոնք ամբարտակներով փակվել և չորացվել են՝ վերածվելով մշակվող բերրի հողատարածքների, և դյուները՝ ավազաբլուրները։ Աշխարհգրական կոորդինատներն են՝ հս. լ. 51°-53° և արլ. ե. 4°-7°։ Նիդերլանդների առանձնահատկությունն այն է, որ տարածքի մեծ մասը ձեռք է բերվել ծովի հաշվին՝ չորացնելով այն, իսկ ներկայումս Նիդերլանդների տարածքի կեսը, որի վրա ապրում է բնակչության մոտ 60 %–ը, գտնվում է ծովի մակարդակից ցածր, իսկ 1/3–ը ունի մինչև 1մ բարձրություն։ Թարգմանաբար Նիդերլանդներ նշանակում է «ցածրադիր երկրներ», որը բացատրվում է ցածրադիր հարաթավայրային ռելիեֆով։
Մակերևույթ
Երկիրը պայմանականորեն կարելի է բաժանել երկու մասի։ Հյուսիսում և արևմուտքում տարածվում են ցածրադիր հողերը, որոնց մեծ մասը գտնվում է Հռենոսի, Մաասի և Շելդայի դելտայում։ Ծովի ափն ի վեր ձգվում է ավազաբլուրների գոտին՝ 405 մ լայնությամբ և 60 մ բարձրությամբ, որը ջրանցքների համակարգի, ամբարտակների և պատնեշների հետ պաշտպանում է ցածրադիր բերրի հողերը (մարշերը) ջրհեղեղներից։
Երկրի հարավային և արևելյան մասերը գտնվում են ծովի մակարդակից բարձր, արևելքում տիրապետում են բլրապատ լանդշաֆտները, իսկ հարավում ավազային, կրաքարային հարթավայրեր են, որոնք աստիճանաբար փոխակերպվում են բլրապատ անտառային լանդշաֆտների՝ Արդենների նախալեռներում։ Ծայր հարավային հատվածում (Լիմբուրգի պրովինցիա) բարձրությունը ծովի մակարդակից հասնում է մինչև 150-320 մ, այստեղ է գտնվում երկրի ամենաբարձր կետը՝ Վաալսերբերգ լեռը (321մ)։ Մարշերից արևելք տեղաբաշխված է բլրապատ հարթավայրային գոտին («գեստեր»)՝ ձևավորված սառցադաշտային նստվածքներից։ Այսելմերից հարավ–արևելք պահպանվել է մորենային ռելիեֆը՝ մինչև 106 մետր բարձրությամբ թմբաշարերով։
Երկրաբանական կառուցվածքը և օգտակար հանածոներ
Նիդեռլանդների հյուսիսում գերակայում են ժամանակակից և պլեյստոցենային ավազակավային, ծովային և գետային նստվածքները։ Արևելքում սառցադաշտային և ջրասառցադաշտային նստվածքների գոտին է։ Գետերի դելտաները կազմված են կուտակումնային նստվածքներից, իսկ հարավային՝ Լիմբուրգի շրջանի հողերը հիմնականում կազմված են ուշ մեզոզոյի, պալեոգենի և նեոգենի շրջանի կրաքարերից, մերգելներից և կրերից։ Հռենոսի՝ հեղուկ գազի տարածման շրջաններից, Զյոյդեր-Զե նախկին ծովածոցով դեպի հյուսիս-արևմուտք տարածվում է նստվածքային ապարաշերտերի կենտրոնական Նիդեռլանդական ալիքը, մնացած  հատվածներում ապարաշերտերն ավելի նոսր են տեղաբաշխված։
Երկիրն ունի նավթի և բնական գազի խոշոր պաշարներ, որոնք տեղաբաշխված են Այսելմիերից դեպի արևմուտք և արևելք (Սլոխտերեն), ինչպես նաև Հյուսիսայի ծովի ծանծաղուտում։ Կան նաև քարածխի և գորշ ածխի պաշարներ (Լիմբուրգի հարավում), տորֆ,կերակրի աղ և կաոլին։
Գետեր և ջրանցքներ
Եվրոպական խոշոր գետերի գետաբերանները գտնվում են Նիդերլանդներում՝ Հռենոսի, Մաասի և Շելդայի, որոնք ձևավորում են խոշոր դելտա։ Ամբողջ տարվա ընթացքում գետերը ջրառատ են, նրանց հուները ուղղված են և միացված միմյանց ջրանցքներով, իսկ գետերի հոսքի ռեժիմը՝ կարգավորված։ Ջրաբերուկները պատճառ են դառնում գետերի հուների բարձրացման շրջակա ցածրադիր տարածքների նկատմամբ, դրա համար շատ գետեր ունեն պաշտպանիչ կառույցներ։
Գետերի վտակներն ու գետաբերանները, ինչպես նաև լճերը, միացված են բազմաթիվ ջրանցքներով, որոնցից են՝
Ծոցեր և լճեր
Արևմտաֆրիզյան կղզիների և Նիդերլանդների մայրցամաքային մասի միջև տեղաբաշխված է Վադենզե ծոցի հարավային մասը։ Երկրի հյուսիսում է գտնվում Դոլարթ ծովախորշը։
1282 թվականին աղետալի ջրհեղեղի արդյունքում առաջանում է Զյոյդեր Զե ծոցը, որը Աֆսլեյտդեյք ամբարտակի կառուցումից հետո վեր է ածվում քաղցրահամ Էյսելմեր լճի։ Հսկայական տարածքներ են ազատվում գրունտային և մակերևույթային ջրերից բազմաթիվ ջրանցքների միջոցով, ինչպես նաև պոմպերի միջոցով ջրի հեռացման միջոցով (նախկինում այդ նպատակով օգտագործում էին հողմաղացները)։ Այսպիսով, հատուկ ծրագրի՝ Զյոյդեր Զե նախագծի շնորհիվ Էյսելմերի հարավարևելյան մասը չորացվում է և վեր է ածվում պոլդերների, որի վրա ձևավորվում է Ֆլևոլանդ պրովինցիան։ Պոլդերներից դեպի արևելք և հարավ թողնում են ծոցը, որը միավորում է միմյանց հետ կապված բազմաթիվ լճեր։
1963 թվականից մինչև 1975 թվականն ընկած ժամանակահատվածում կառուցվում է Հաութրիբդեյկ ամբարտակը, որով բաժանվում էին Էյսելմեր և Մարկեմեր լճերը։
Երկրի հարավարևմտյան մասում է գտնվում Գրեվելֆինգ լիճը։ Ֆրիզլանդի շրջանում է գտնվում լճերի համակարգ, որոնք գտնվում են ծովի մակարդակից ցածր։ Դրանցից են՝ Ֆլյուսեն, Սլոտեր Մեր, Տյոկե Մեր, Սնեկեր Մեր և մի շարք այլ լճերը։ Երկրի հյուսիսում գտնվում է Լաուվերսմեր լիճը, որը նախկինում նույնպես Լաուվերսզե ծոցի մաս էր կազմում։
Կլիմա
Նիդերլանդների կլիման ծովային է, չափավոր տաք։ Հունվարի միջին ջերմաստիճանը կազմում է +1– +3°C, հուլիսին՝ +16– +17 °C։ Արևոտ օրերի քանակը քիչ է, եղանակը փոփոխական է, հաճախ է առաջանում խիտ մառախուղ, որն անդրադառնում է տրանսպորտի աշխատանքի վրա։ Արևելքից սառը օդային հոսանքների ներխուժման ժամանակ Հռենոսի ցածրադիր մասերը և Այսելմիեր լիճը սառցակալվում են։
Տարեկան տեղումների քանակությունը 650-750 մմ է, հիմնականում անձրևի տեսքով։ Ձյուն հազվադեպ է տեղում։
Հողեր, բուսականություն և կենդանական աշխարհ
Նիդերլանդներում գերազանցապես տիրապետում են պոդզոլային հողերը, առափնյա շրջաններում տարածված են բերրի հողերով մարշերը, իսկ գետահովիտներում՝ ալյուվիալ-մարգագետնային հողերը։ Ճմապոդզոլային հողերը և տորֆային ճահիճները տարածվում են երկրի հյուսիսում, իսկ հարավային Լիմբուրգի շրջանում պահպանվել են էոլային ծագման փխրուն, լյոսսային հողերը։
Բնակչության բարձր խտության պատճառով Նիդերլանդներում կենդանական աշխարհը վատ է պահպանված։ Կաթնասուններից պահպանվել են եղջերուն, կզաքիսը, աղվեսը, ճագարը։ Նիդերլանդները գտնվում են թռչունների միգրացիոն գոտում, յուրաքանչյուր տարի այստեղ են հայտնվում բազմաթիվ թռչուններ (սագեր, ճայեր, բադեր, ձկնկուլներ և այլն), Հռենոսի, Մաասի և Շելդայի դելտայում ձևավորվել են պահպանվող տարածքներ՝ թռչունների ապահով ձմեռման համար։ Հյուսիսային ծովը հարուստ է արդյունաբերական նշանակության ձկնատեսակներով՝ ծովատառեխ, տրեսկա, սկումբրիա։
Պահպանվող տարածքներ
Նիդերլանդներում տեղաբաշխված են 20 ազգային պարկեր, ինչպես նաև մի քանի արգելոցներ, պահպանվող տարածքների ընդհանուր մակերեսը կազմում է ավելի քան 127 հազար հեկտար։ Այդ տարածքի մեծ մասը զբաղեցնում են ծանծաղուտները, որտեղ իրականացվում է ծովափղերի պահպանությունը։ Ամենախոշոր ազգային պարկը գտնվում է Արևելյան Շելդայի նախկին գետաբերանում և զբաղեցնում է 37 հազար հեկտար մտարածք։
Արտաքին հղումներ
Կատեգորիա:Նիդերլանդների աշխարհագրություն Կատեգորիա:Եվրոպայի աշխարհագրություն
Նիկոլայ Բագլեյ
Նիկոլայ Լվովիչ Բագլեյ (Микола Львович Баглей, Николай Львович Баглей, ), ուկրաինացի խորհրդային բասկետբոլիստ։ 1964 թվականի Օլիմպիական խաղերի արծաթե մեդալակիր։ Եվրոպայի չեմպիոն։
Արտաքին հղումներ
Կատեգորիա:Խորհրդային բասկետբոլիստներ Կատեգորիա:Ուկրաինացի բասկետբոլիստներ Կատեգորիա:Եվրոպայի չեմպիոններ
Տոմմազո դե Ալենի
Տոմմազո դե Ալենի (Tommaso de Aleni, հայտնի որպես Իլ Ֆադինո, Վերածննդի դարաշրջանի իտալացի մանրանկարիչ։ Աշխատել է իր հայրենի քաղաք Կրեմոնայում։
Տոմմազո դե Ալենին նկարիչ Գալեացո Կամպիի աշակերտն էր։ Նա ոգեշնչված է եղել Պերուջինոյի ստեղծագործություններով, նկարել է սրբապատկերներ Կրեմոնա քաղաքի Սան Դոմենիկո եկեղեցու համար, որտեղ աշխատել է նկարիչ Կամպիի հետ։ Նրա «Սուրբ ծնունդ» աշխատանքը (1515), որ գտնվում է Սան Դոմենիկոյի եկեղեցիներում, տեղափոխվել է Կրեմոնայի քաղաքապետարան։
Արտաքին հղումներ
Կատեգորիա:16-րդ դարի իտալացի նկարիչներ Կատեգորիա:Վերածննդի նկարիչներ Կատեգորիա:Բնօրինակում անաղբյուր հոդվածներ
Կաթողիկե (Սուրբ Աստվածածին) եկեղեցի (Երևան)
Սուրբ Աստվածածին եկեղեցի (Կաթողիկե), Երևանի հին մատուռ-եկեղեցիներից է։ Գտնվում է Երևանի կենտրոնում՝ ներկայիս Աբովյան և Սայաթ-Նովա փողոցների խաչմերուկում։ Միջնադարյան բազիլիկայի մեջ հետագայում ներկառուցված հին-մատուռը բուն Երևանի (առանց հետագայում Երևանի մաս դարձած մոտակա բնակավայրերի՝ Ավան, Քանաքեռ, և այլն) ամենահին կառույցն է, որը երբէև չի ավերվել՝ նույնիսկ 1679 թվականի երկրաշարժի ժամանակ։
Ճարտարապետություն
Միջնադարում Կաթողիկե եկեղեցին եռանավ բազիլիկ էր, կենտրոնական առանցքով, չորս պիլոններով, որոնց վրա երբևէ բարձրացել էր մեծ գմբեթ։ Կառուցված էր տուֆաքարով, կրաշաղախով։ Աղոթասրահի (14,0x19,3 մ) և արտաքին պարագծի (16,4x28,4 մ) չափերով այն թերևս հին Երևանի ամենատարողունակ եկեղեցիներից էր։ Մուտքեր ուներ հարավային և արևմտյան ճակատներից։ Եկեղեցուն կցակառուցվել էր ժամատուն, որի տեղում նույն դարի վերջին բարձրացել է Կաթողիկե եկեղեցին։ Այդ ժամանակ էլ քանդվել հեռացվել է Սբ. Աստվածածին եկեղեցու արևմտյան պատի կենտրոնական հատվածը և հին եկեղեցին վեր է ածվել կցակառուցվածի ավագ սեղանի։ Սուրբ Աստվածածին մատուռը կառուցվել է բազիլիկի աբսիդի տեղում՝ դա պլանով, դրսից (առանց խորանների), որի բարդ պիլաստրները կապվում են իրար թեթև սլաքանման, բայց աղեղնավոր կամարներով եկեղեցի է։
Կաթողիկե Սբ․ Աստվածածինը իրենից ներկայացրել է արտաքուստ ուղղանկյուն հատակագծով շինություն, որը ուներ չորս հաստ սյուներով եռանավ սրահ և արտաքին պատերին նստած երկթեք տանիքով թաղակապ ծածկ, հարավային դռան առջև` գավիթ, որը, ըստ արձանագրության, նորոգվել է 1860 թվականին։ Կաթողիկեի հին շինությունն ունեցել է նաև ժամատուն, որը կառուցել է երևանցի բարերար Արզումբեկի որդի Խոջա Գրիգորը։ Վերջինս եկեղեցուն նվիրել է ձեռագրեր, թանկարժեք եկեղեցական իրեր։ 1652 թվականին գրված ձեռագիր ՙՅասմաւուրի՚-ի հիշատակարանում գրված է.
"Եւ շինեաց (Խոջա Գրիգորը) զկաթուղիկէ եկեղեցւոյ ժամատունն ի հիմանց բազում ծախիւք և ետ ընծայս եկեղեցւոյ մեկ յասմաւուր, մեկ ճաշոց, մեկ ոսկետուփ մագաղաթ աւետարան, մեկ ատենի սաղմոս, մեկ զառբաբ շուրջառ իր զգեստովն, մեկ արծաթե բուրվառ, մեկ ջահ, չորս թուջի կանթեղ,…"Կաթողիկեն ներքուստ իրենից ներկայացնում էր չորս սյուներով երեք թաղի բաժանված մեծ սրահ, որոնցից միջինի արևելյան մասում գտնվում էր մեծ խորանը կամ սեղանը։ Վերջինս իր ներքին հատակագծով առավել նման էր փոքր գմբեթարդ զանգակատան, որն իր պատերով և գմբեթի մի մասով մխրճված էր եկեղեցու սրահի մեջ, միևնույն ժամանակ տարբերվում էր պատերի շարվածքով։ Սեղանի ներքին տեսքը նունպես առանձին կառուցված եկեղեցի էր հիշեցնում` նման 13-14-րդ դարի կառույցներին։ Պատահական չէ, որ արևելյան խորանը առանձին անունով կոչել են Սբ Աստվածածին։ Երվանդ Շահազիզը մեջ բերելով Շարդենի հիշատակությունը Սբ. Աստվածածին եկեղեցու մասին գրում է, որ օտարերկրյա ճանապարհորդն այն անվանել է «Կաթովիկ»։ Եկեղեցին կործանվել է 1679 թվականին մեծ երկրաշարժից, վերակառուցվել է 1693 թվականին, ինչի մասին վկայում է արևմտյան պատին ագուցված խաչքարի արձանագրությունը` "«Յիշատակ է խաչս Օհանիսի որդի Աղամալին թվ. ՌՃԽԲ /1963/» :"Կաթողիկեի կառուցման տարօրինակ առանձնահատկությունների պարզաբանումը իրականացավ 1936 թվականին, երբ Երևանի նոր հատակագծի և փողոցների բարեկարգման նախագծով որոշվել էր քանդել եկեղեցին։ Քանդման աշխատանքներն իրականացվել են հնագետների հսկողության ներքո` Կ. Ղաֆադարյանի ղեկավարությամբ։ Քանդումների արդյունքում բացվել է 13-րդ դարով թվագրվող կենտրոնագմբեթ փոքր եկեղեցին, որի հարավային պատի արձանագրությունը վկայում է, որ 1264 թվականին Երևանը հողով ու ջրով գնվել է ոմն Սահմադինի կողմից։ Հաշվի առնելով, որ կառույցը Երևանի միջնադարյան պատմության եզակի կանգուն հուշարձաններից է, որոշվում է պահպանել,  վերանորոգել եկեղեցին, մաքրել և բարեկարգել շրջապատը /վերականգնող` Հ. Գասպարյան/: Երկար տարիներ մատուռը ծվարել էր ԳԱ Լեզվի ինստիտուտի բակում։ 2008 թվականին սկսվել են շինարարական նոր աշխատանքներ, որոնց արդյունքում Լեզվի ինստիտուտի շենքը քանդվել է և գողտրիկ եկեղեցին տեսանելի է բոլոր կողմերից ։
Թվագրություն
Եկեղեցու հին կառույցի պատերին եղած արձանագրություններից վաղագույնը թվագրված է 1264 թվականով։ Նույն եկեղեցու արևմտյան ճակատին կան 1284, 1229 և 16-րդ դարով, իսկ հյուսիսային պատին՝ 1609 թվականով թվագրված արձանագրություններ։ Ըստ Աշխարհբեկ Քալանթարի եկեղեցու բազիլիկն ըստ կառույցի տեսակի դասական բազիլիկայի խիստ բնորոշ և կայուն տիպ է և ամենաուշը 7-րդ դարի կառույց էր, իսկ ներկայումս պահպանված Սուրբ Աստվածածին մատուռը, որ շարունակում է կրել Կաթողիկե անունը կառուցվել է 10-րդ դարում ։
Պատմություն
11-15-րդ դարերի ընթացքում Կաթողիկեն և Սուրբ Աստվածածինը կառուցվածքով իրար կապված, բայց իրարից անկախ եկեղեցիներ են եղել։ Մի հանգամանք, որը վկայված է հենց իրեն՝ Կաթողիկեի արձանագրություններում, սրանցից 14-րդ դարի սկզբի 1301-1318 թվականների արձանագրություններում եկեղեցու նվիրատուները ժամատեղացս հոգնակի ձևն են օգտագործում։ 15-րդ դարում բազիլիկան վեր է ածվում մատուռի համար ժամատան, իսկ մատուռը դառնում է նրա համար սեղան՝ բեմ Եկեղեցին կարող էր շատ ավելին պատմել, եթե կարողանար խոսել ։
Կաթողիկե եկեղեցին ունեցել է քահանաների օթևան, որտեղ ապրել են Մովսես Սյունեցին, Մելիքսեթ և Սահակ կաթողիկոսները։ Այստեղ է գրվել Առաքել Դավրիժեցու պատմության ընդօրինակումը` երևանցի ձեռագրեր ընդօրինակող գրիչ Ավետիք երեցի կողմից ։
Եկեղեցին վերակառուցվել է 1693 թվականին Երևանի մեծ երկրաշարժից հետո, սակայն ինչպես եզրակացնում է Երվանդ Շահազիզը՝ այն բոլորովին կործանված չի եղել և վերաշինվել է, ըստ երևույթին, հնի ձեւով և ոճով հնի մնացորդների վրա ։
21-րդ դարում եկեղեցին գտնվում է Աբովյան փողոցի և Սայաթ-Նովայի պողոտայի անկյունում։ 2009 թվականի հուլիսի 4-ին Կաթողիկե Սբ․ Աստվածածին եկեղեցու հարևանությամբ կատարվեց Սբ Աննա եկեղեցու և Վեհափառ հայրապետի երևանյան նստավայրի հողօրհնեքի արարողությունը` Գարեգին Բ կաթողիկոսի առաջնորդությամբ։ Նրա շուրջ խոյանում է եկեղեցական կառույց։
Կրակոցների տեղերը պատերին
Եկեղեցու հարավային պատին առկա են կրակոցների հետքեր, որոնք ըստ քաղաքային լեգենդի՝ թողել են Երևանը պաշարած բոլշևիկները։ Սակայն Կաթողիկեի 1936 թվականի ապամոնտաժումից առաջ եկեղեցին չափագրած ու արձանագրությունները վերծանած Կարո Ղաֆադարյանը պնդում է, որ դրանք կարող էին առաջացած լինել միայն պարսից շահ Աբբասի՝ Երևանը գրավելու մարտերի ժամանակ՝ 1604 թ․, որովհետև մինչ այդ Հայաստանում հրազեն չի գործադրվել, իսկ 1609 թ․ արձանագրած այդ պատը ծածկվել է ժամատան մասերով, հետագայում՝ 1679 թ․ երկրաշարժից, երբ փլվել է ժամատունը, այդ պատը ծածկվել է մեծ եկեղեցու ավանդատների պատերի մեջ ու բացվել համապատասխանաբար միայն 1936-ին ։
Ծանոթագրություններ
Կատեգորիա:Երևանի եկեղեցիներ Կատեգորիա:13-րդ դարի հայկական վանքեր և եկեղեցիներ Կատեգորիա:Հայաստանի հուշարձանների ցանկեր Կատեգորիա:Երևանի հուշարձաններ Կատեգորիա:Երևանի շենքեր և կառույցներ
Մուրսիներ
Ինչպես շատ արևելաաֆրիկյան հողագործ-անասնապահներ, մուրսիները նույնպես հավատում են երկնային ուժերին։ Հիմնական կրոնական պաշտոնյան քուրմն է։ Քուրմը հանդիսանում է մարդկանց և Աստծո միջև միակ միջնորդը։ Նրա դերը հատկապես կարևորվում է երաշտից, սովից, հիվանդություններից և վնասարարներից վտանգ սպառնալու դեպքում։ Հատուկ ծիսակատարությունների միջոցով քուրմը փորձում է անձրև կանչել, պաշտպանել մարդկանց և անասուններին հիվանդություններից, կանխել հարևան ցեղերի հարձակումները, երաշխավորել հողի բերրիությունը և այլն։ Մուրսիները դավանում են անիմիզմ։
1974 թ-ին խիստ երաշտի պատճառով մուրսիների և հարևան բոդի ցեղի միջև ծագած կռիվը հիմնականում Մարա երկրամասի համար էր, որը պատկանում էր բոդիներին։ Արդյունքում այն բնակեցվեց մուրսիներով։ Ամեն դեպքում մուրսիների գոյությունը վտանգված է։ Երաշտներին և այլ զրկանքներին ավելացել են նաև քաղաքացիական պատերազմների պատճառով մարդկային բազմաթիվ կորուստները։
Մուրսիների մոտ սովորույթ է ներքին շրթունքի կիսանը (երկայնակի կտրված կես մասը)։ Դա արվում է շրթունքի մաշկա-մկանային հյուսվածքների վրա բացված անցքը ձգելու միջոցով։ Մուրսիների մոտ շրթունքը ձգելու արարողությունը սկսում են մանուկ հասակից և շարունակում մինչև խոր ծերություն։ Այդ պատճառով շուրթերը կարող են հասնել բավականին մեծ չափերի։ Շրթունքները կարելի է ձգել անվերջ, քանի որ դրանք տարբերվում են մարմնի մյուս մասերի հյուսվածքներից և ընդունակ են այդպիսի ձգվածության։ Շուրթերի վրա բացված անցքի տրամագիծը և համապատասխանաբար շուրթերի չափսերը կարող են հասնել 400 մմ-ի և ավելի։ Դրան զուգահեռ շուրթերի զգացողականությունը պահպանվում է դրանց ամբողջ մակերեսով մեկ՝ նույնիսկ մեծ չափսերի ժամանակ։ Շրթունքների բացվածքը աղջիկների մոտ հիմնականում արվում է ամուսնությունից 6-12 ամիս առաջ՝ մոր կողմից։ Սկզբնապես դա տեղի է ունենում 15-18 տարեկան հասակում ` 1-2 սմ երկարությամբ, որի մեջ տեղադրվում է փայտե փոքրիկ ցցիկ։ Երկու-երեք շաբաթ անց, երբ վերքը սպիանում է, ցցիկը փոխարինվում է ավելի մեծով։ 4 սմ տրամագծի հասնելու ժամանակ դրվում է կավե սկավառակ (ափսե)։ Հիմնականում բացվածքի տրամագիծը կարող է հասնել մինչև 8-20 սմ-ի։ Յուրաքանչյուր կին ունի իր ձեռքով պատրաստած ափսեն և հպարտանում է դրա մեծությամբ կամ գեղեցկությամբ։ Ափսեի մեծությունը խորհրդանշում է կնոջ խոշոր եղջերավոր կենդանիների քանակը` որը վճարվել է որպես հարսնացուի գլխագին։ Կարծիքներ կան նաև, որ ափսեի մեծությունը և վրայի զարդանկարները ցույց են տալիս կնոջ ուժն ու ինքնահարգանքը։
Բացի այդ նման բացվածքներ արվում են նաև ականջաբլթակների վրա։ Այդ անցքերը նույնպես մեծ են սովորական ականջօղների համար բացված անցքերից։ Դրա պատճառը կրկին բլթակի վրա բացված անցքը ձգելով մեծացնելն է։
Նման սովորույթներ ունեն նաև Բրազիլիայի և Աֆրիկայի այլ ցեղեր նույնպես։
Կատեգորիա:Եթովպիայի ազգեր Կատեգորիա:Աֆրիկայի ազգեր
Ռադյանսկոե (գյուղ, Կրասնոդոնի շրջան)
Ռադյանսկոե (Радянське), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1972 թվականին։
2001 թվականի տվյալներով Ռադյանսկոե գյուղում բնակվում էր 148 մարդ։ Բնակավայրը զբաղեցնում է 0,616 կմ² տարածք։ Բնակչության խտությունը կազմում էր 240,26 մարդ/կմ²։
Արտաքին հղումներ
Կատեգորիա:Ուկրաինայի Լուգանսկի մարզի Կրասնոդոնի շրջանի բնակավայրեր Կատեգորիա:Ուկրաինայի գյուղեր Կատեգորիա:1972 թվականին հիմնադրված բնակավայրեր
228
Մահեր
Կատեգորիա:228 Կատեգորիա:Տարեթվեր
Վոլգո-Դոն (Պեսչանոկոպսկի շրջան)
Վոլգո-Դոն (Волго-Дон), գյուղ Ռուսաստանի Ռոստովի մարզի Պեսչանոկոպսկի շրջանում։ Մտնում է Ռազվիլնենսկի գյուղական համայնքի կազմի մեջ։
Կատեգորիա:Ռոստովի մարզի Պեսչանոկոպսկի շրջանի բնակավայրեր Կատեգորիա:Ռուսաստանի խուտորներ
229
Մահեր
Կատեգորիա:229 Կատեգորիա:Տարեթվեր
Ուշատիխա
Ուշատիխա (Ушатиха), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Հարավային Ունգա գետի աջ ափին՝ 20 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բեզգլյադովո
Բեզգլյադովո (Безглядово), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կրասնոբակովսկի շրջանի բնակավայրեր
Ջոնաթան
Ջոնաթան( անգլերեն Jonathan)` եբրայական ծագումով Հովնաթան անվան անգլերեն համարժեքն է, եբրայերենից թարգմանաբար նշանակում է "Եհովայի տված" ։
Ծանոթագրություններ
Կատեգորիա:Աստվածաշնչյան անուններ
Ռուդոլֆ Մյոսբաուեր
Ռուդոլֆ Լյուդվիգ Մյոսբաուեր (Rudolf Ludwig Mößbauer, ), գերմանացի ֆիզիկոս-փորձարար, Բավարիայի ԳԱ անդամ, Նոբելյան մրցանակի դափնեկիր (1961)։
Կենսագրություն
Ծնվել է Մյունխենում։ Ավարտել է Մյունխենի համալսարանը և Բարձրագույն տեխնոլոգիական դպրոցը։ 1955-1957 թվականներին աշխատել է Մ. Պլանկի անվան ինստիտուտում (Հարդելբերգ), 1958-1960 թվականներին՝ Մյունխենի բարձրագույն տեխնիկական դպրոցում, 1960-1967 թվականներին՝ Կալիֆոռնիայի տեխնոլոգիական ինստիտուտում (1961 թվականից՝ պրոֆեսոր), 1964-1972 թվականներին Մյունխենի տեխնոլոգիական ինստիտուտի պրոֆեսոր, 1972 թվականից՝ Գրենոբլում Մ. Լաուեի ինստիտուտի տնօրեն։
Նրա աշխատանքները նվիրված են սպեկտրադիտմանը, միջուկային ֆիզիկային, պինդ մարմնի ֆիզիկային։ Իր դոկտորական ատենախոսության մեջ, հետազոտելով քվանտային ռեզոնանսային կլանումը և ցրումը, 1958 թվականին հայտնագործել է միջուկային ռեզոնանսի երևույթը՝ առանց միջուկի ետհրման։ Այդ երևույթը ստացել է Մյոսբաուերի երևույթ անվանումը և ներկայումս լայնորեն կիրառվում է գիտության և տեխնիկայի տարբեր բնագավառներում։ Իր անունը կրող երևույթի հայտնագործման համար 1961 թվականին արժանացել է Նոբելյան մրցանակի։
Ընտրվել է աշխարհի բազմաթիվ ակադեմիաների անդամ։ Ստացել է Է. Գրեսսոնի անվան մեդալ։ Արժանացել է Վ. Ռենտգենի անվան մրցանակի (1961)։
Աղբյուրներ
Կատեգորիա:Գերմանացի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Գերմանացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԽՍՀՄ ԳԱ արտասահմանյան անդամներ Կատեգորիա:Հայդելբերգի համալսարանի շրջանավարտներ Կատեգորիա:Արվեստի և գիտության ոլորտում ունեցած վաստակի շքանշանակիրներ Կատեգորիա:Ռուսաստանի գիտությունների ակադեմիայի անդամներ Կատեգորիա:Բավարիայի գիտությունների ակադեմիայի անդամներ Կատեգորիա:Լեոպոլդինայի անդամներ Կատեգորիա:Եվրոպական ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Հունգարիայի գիտությունների ակադեմիայի անդամներ Կատեգորիա:Մյունխենի համալսարանի շրջանավարտներ Կատեգորիա:Գերմանացի գիտնականներ Կատեգորիա:Անձինք նամականիշերի վրա Կատեգորիա:Պատվո լեգեոնի շքանշանի սպաներ
Կան-7
Արտաքին հղումներ
Կատեգորիա:Ֆրանսիայի կանտոններ Կատեգորիա:Կալվադոս դեպարտամենտի կանտոններ
Լերմոնտով (ֆիլմ, 1986)
«Լերմոնտով» («Лермонтов»), խորհրդային գեղարվեստական ֆիլմ , դերասան Նիկոլայ Բուրլյաևի լիամետրաժ ռեժիսորական դեբյուտը։
Սյուժե
Ֆիլմը ներառում է Միխայիլ Լերմոնտովի կյանքի հիմնական փուլերը ։ Ռուս բանաստեղծը ներկայացվում է որպես Ռուսաստանի համար տառապող, հուզված, ոգեշնչված, ապստամբ մարդ։ Լերմոնտովի կյանքն արտացոլվել է նրա բանաստեղծությունների հանճարեղ տողերում, խոր մտորումներում, ինչպես նաև համարձակ ու հանդուգն արարքներում ։
Նկարահանող խումբ
Ֆիլմի էպիգրաֆը Բելինսկու արտահայտությունն է Լերմոնտովի մասին. «...Նրա կյանքը վիճակված էր փայլել որպես փայլուն երկնաքար, իրենից հետո թողնել լույսի և բուրմունքի երկար շիթ և անհետանալ իր ողջ գեղեցկությամբ...» (ռուս․՝ «…Его жизни суждено было проблеснуть блестящим метеором, оставить после себя длинную струю света и благоухания и — исчезнуть во всей красе своей…»)։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:1986 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային կենսագրական ֆիլմեր Կատեգորիա:Խորհրդային պատմական ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Հակոբին եմ սիրում
«Հակոբին եմ սիրում» (Jacob Have I Loved ) Քեթրին Պեթերսոնի մանկապատանեկան վեպն է։ Այն հրատարակվել է Քրոուվելում 1980 թվականին և հաջորդ տարի հաղթել է ամենամյա «Newbery Medal» մրցույթում։ Վերնագրի հիմքում եբրայական և քրիստոնեական սուրբ գրքերի երկու եղբայրների՝ Հակոբի և Եսավի պատմությունն է, և հենց գալիս է Հռոմեացիներ 9։13-ից «Յակոբին սիրեցի եւ Եսաւին ատեցի» ։
Պատմությունը Բրեդշոուների ընտանիքի մասին է, որի միակ աշխատողը հայրն է՝ Թրուիտ Բրեդշոուն, ով նավակով ձկնորսության է գնում ամեն օր։ Նա երկու դուստր ունի՝ Սարա Լուիսը և Քերոլայնը։ Նրանք երկվորյակներ են, նրանցից Քերոլայնը միշտ եղել է ընտանիքի սիրելին։ Լինելով ավելի գեղեցկադեմ և ավելի տաղանդավոր՝ նա մշտապես գտնվում է ոչ միայն ընտանիքի անդամների, այլ նաև ողջ համայնքի ուշադրության կենտրոնում։
Պատմության իրադարձությունները տեղի են ունենում 1940-ականների սկզբներին Չեսփիկ ծովածոցի երևակայական Ռասս կղզում։
Սյուժե
Վառ երևակայություն ունեցող, զգացմունքային և աշխատասեր Սարա Լուիս Բրեդշոուն մի երիտասարդ աղջիկ է, ով ապրում է մի հեռավոր ձկնորսական կղզում՝ Մերիլենդի ափերին, 2-րդ համաշխարհային պատերազմի ժամանակ։ Ընտանիքում նա իրեն երկրորդական անդամ է զգում դեռ իր ծննդյան օրից։ Աղջկա աղքատացած ընտանիքը կազմված է խիստ, բայց նաև նուրբ հորից, ով երբեք տանը չէ, քանի որ օրնիբուն աշխատում է ոստրեների իր նավակում, կանացի և խելացի մորից, ով կղզի էր ժամանել որպես դպրոցի ուսուցչուհի և այնտեղ մնացել սիրահարվելուց հետո, տատիկից, ով մի անախորժ և չափազանց կրոնապաշտ կին էր և Քերոլայնից՝ Սարա Լուիսի կրտսեր երկվորյակ քրոջից, ով էլ Սարայի ամենգլխավոր խոչընդոտն է ինքնաճանաչման և մարդկանց գրավելու ճանապարհին։ Քերոլայնը փխրուն է, գեղեցիկ և պաշտելի․ այն ամենը, ինչը Սարա Լուիսը չէ։
Մի օր Հայրամ Ուալենսը՝ հիսուն տարվա մեջ միակ կղզաբնակը, ով գնացել էր կղզուց և քոլեջում կրթություն էր ստացել, վերադառնում է։ Հայրամը, ում նրանք Կապիտան էին կոչում, մտերմանում է Քոլլի հետ՝ դառնալով հոր կերպար։
Ձմռան մի ցուրտ օր, երբ նա ծնունդ էր ընդունում, երկվորյակներից երկրորդը՝ դուստրը, ծնվում է փոքր և սառած մարմնով։ Երբ փրկում է դստեր կյանքը, հիշում է, որ մոռացել են առաջնեկի՝ որդու մասին, քանի որ նա առողջ էր և առույգ։ Արագ գրկում է առաջնեկին և խնդրում մորը առաջինը որդուն կերակրել և երբեք չմոռանալ նրա մասին։
Կերպարներ
Գլխավոր հերոսը։ Տան ավագ քույրը, ով մի քանի րոպե շուտ էր ծնվել քրոջից՝ Քերոլայնից։
Քերոլայնը Սարա Լուիսի երկվորյակ կրտսեր քույրն էր, տան հրաշամանուկը, քանի որ ծնելիս մահից էր փրկվել։ Նա հրաշալի երգչուհի է և դաշնակահարուհի, ում ավելի կանացի և խելացի են համարում, քան Սարա Լուիսին։ Նա կրթություն է ստանում Ջուլիարդում և ամուսնանում քրոջ լավագույն ընկերոջ՝ ՄքՔոլլ Փերնելի հետ։
Սարա Լուիսի լավագույն ընկերը, ով աղջկա հոր մահից հետո նրա հետ աշխատում էր ջրում։ Նա մեկնում է պատերազմ, իսկ երբ վերադառնում է, ամուսնանում է Քերոլայնի հետ։
Նաև կոչում էին Կապիտան։ Հայրամը մի ծերունի է, ով երիտասարդ տարիքում հեռանում է կղզուց։ Նա վերադառնալուն պես ընկերանում է Քոլլի և Սարա Լուիսի հետ, ով էլ սիրահարվում է նրան։
Սյուզանը աղջիկների մայրն է՝ մի կրթված կին, ով կղզու դպրոցում էր աշխատում։
Մի շատ կրոնապաշտ կին, ով պաշտում էր Աստծոն և ատում էր ջուրը։ Նա վստահ էր, որ Կապիտանը հեթանոս է։ Հենց նրա օգնությամբ է Սարա Լուիսը հասկանում, որ նա միակ առաջնեկը չի, ով սիրված չէ ընտանիքում։
Ընտանիքի հայրն է։ Նա պատերազմի վետերան է և ձկնորս։
Բրեդշոուների հարևանը, ով ի վերջո ամուսնանում է Կապիտանի հետ։
Արձագանքներ
Գիրքը դրական արձագանք է ստացել։ Բուքլիստը այն անվանել է «ուժեղ, հուզիչ դիմանկար», իսկ Քարոլ Կաքսը School Library Journal -ում գրել է․ «Բոլոր գրադարանները կօգտվեն՝ ձեռք բերելով այս վիպակի նշանավոր պատմությունը» ։ Պատրիկա Լիդդին գրել է․ «Այս վիպակը իսկապես դասականների շարքից է, իսկ դրա գեղեցկությունն այն է, որ այն ընթեռնելի է և հարմար միջին և ավագ դպրոցի ուսանողների համար» ։
2012 թվականին գիրքը 43-րդ հորիզոնականն է զբաղեցրել բոլոր ժամանակների մանկական վիպակների ցանկում՝ հրատարակված "School Library Journal "– ում ։
References
Կատեգորիա:Ամերիկյան վեպեր Կատեգորիա:Մանկական գրականություն Կատեգորիա:1940-ականների գրականություն Կատեգորիա:Մերիլենդ Կատեգորիա:Երկվորյակներ
230
Մահեր
Կատեգորիա:230 Կատեգորիա:Տարեթվեր
Խավրե
Խավրե, գյուղ Արևմտյան Հայաստանում, Բալուի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սնեժնայա (գյուղ, Պոգրեբիշչեի շրջան)
Սնեժնայա (Сніжна), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1859 թվականին։
Աստերոիդների ցանկ (306101-306200)
Աստերոիդների ցանկ (306001-306100) * Աստերոիդների ցանկ * Աստերոիդների ցանկ (306201-306300)
Սնեժնայա (գյուղ, Պոգրեբիշչեի շրջան)
2001 թվականի տվյալներով Սնեժնայա գյուղում բնակվում էր 593 մարդ։ Բնակավայրը զբաղեցնում է 0,269 կմ² տարածք։ Բնակչության խտությունը կազմում էր 2204,46 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պոգրեբիշչեի շրջանի բնակավայրեր Կատեգորիա:Ուկրաինայի գյուղեր Կատեգորիա:1859 թվականին հիմնադրված բնակավայրեր
Ամյուկի և Վարագի Էմիրություն
Ամյուկի և Վարագի Էմիրություն, արաբական իշխանություն (էմիրություն) Հայաստանում։ Գոյություն է ունեցել 9-11-րդ դարերին և մոտավորապես ընդգրկել է Վան քաղաքի շրջակայքն ու Վասպուրականի գավառը։ 10-11-րդ դարերին մտնում էր Վասպուրականի Արծրունիների Թագավորության մեջ և նրա կախյալ ֆեոդալական իշխանություններից մեկն էր ։
Ծանոթագրություններ
Կատեգորիա:Արմինիա կուսակալություն
Հիրիկ սիբիրյան
Հիրիկ սիբիրյան, հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Գեղազարդային, կոճղարմատովոր բույս է։ Ցողունն ունի 40-70 (100) սմ բարձրություն։ Տերևները նեղ գծային են, ցողունից կարճ։ Ծաղիկները 2-3 հատ են և գտնվում են ծաղկասլաքի գագաթում, խոշոր են, կապույտ 6-9 սմ տրամագծով ։
Էկոլոգիա
Աճում է միջին և վերին լեռնային գոտիներում՝ ծովի մակարդակից 1600-2000 մ բարձրությունների վրա, խոնավ մարգագետիններում, ճահճացած տեղերում, գետերի և լճերի մոտ, անտառներում։ Ծաղկում է մայիս-հուլիս ամիսներին, պտղաբերում՝ հուլիս-օգոստոսին ։
Պահպանություն
Խոցելի տեսակ է։ Պոպուլյացիայի արեալը մասնատված է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Գերարածեցման պատճառով տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ հիշատակվում էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Արփի լիճ» ազգային պարկի տարածքում ։
Ծանոթագրություններ
Կատեգորիա:Խոցելի տեսակներ Կատեգորիա:Ծածկասերմեր Կատեգորիա:Հիրիկազգիներ Կատեգորիա:ՀՀ Կարմիր գրքում գրանցված բույսեր Կատեգորիա:1753 թվականին նկարագրված բույսեր Կատեգորիա:Լիտվայի բուսական աշխարհ
Գոկ (Պեսչանոկոպսկի շրջան)
Գոկ (Гок), ավան Ռուսաստանի Ռոստովի մարզի Պեսչանոկոպսկի շրջանում։ Մտնում է Զարեչենսկի գյուղական համայնքի կազմի մեջ։
Կատեգորիա:Ռոստովի մարզի Պեսչանոկոպսկի շրջանի բնակավայրեր Կատեգորիա:Ռուսաստանի ավաններ
Ադելսրիդ
Ադելսրիդ (Adelsried), կոմունա Գերմանիայում, գտնվում է Բավարիա երկրամասում։ Գտնվում է Շվաբիա վարչական կենտրոնում։ Աուգսբուրգ շրջանում։
Արտաքին հղումներ
Կատեգորիա:Գերմանիայի քաղաքներ
Կուսիմովո
Կուսիմովո (Кусимово, Күсем), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Խատուտիկներ (նկար)
«Խատուտիկներ» (Одуванчики), ռուս գեղանկարիչ, «տրամադրության բնանկարի» վարպետ Իսահակ Լևիտանի նկարներից։ Հեղինակը կտավը վրձնել է 1889 թվականին։ Յուղաներկով կտավի չափերն են՝ 59 × 42,5 սմ։
Պատմություն
«Խատուտիկներ» ստեղծագործությունը հեղինակը վրձնել է 1889 թվականին, երբ գտնվում էր Վոլգայի ափամերձ Պլյոս քաղաքում ։ Այդ ժամանակ նրա հետ էր ապրում նաև ուսանողուհին՝ Սոֆյա Կուվշիննիկովան։ Զբոսանքից հետո նրանք ծաղիկներ էին բերում և ստեղծում նատյուրմորտներ։
ՄԻնչև 1921 թվականը «Խատուտիկներ» կտավը գտնվել է մասնավոր հավաքածուում, սակայն հետո պետականացվել է ։
1921 թվականին կտավը փոխանցվել է Չուվաշիայի կենտրոնական թանգարանին։
2010 թվականին նկարը ցուցադրվել է Տրետյակովյան պատկերասրահում և այնտեղ է մնացել մինչև 2011 թվականի մարտի 20-ը։
2018 թվականի հունիսին այս ստեղծագործությունը ռեստավրացիայի են ենթարկել Ի․ Է․ Գրաբարի անվան համառուսական գեղարվեստական գիտառեստավրացիոն կենտրոնում ։
Նկարագիր
Մոխրագույն ֆոնին հեղինակը պատկերել է վառ երանգի խատուտիկներ։ Դրանք ունեն ոչ միայն դեղին ծաղիկներ, այլև սերմերով սպիտակ գլխիկներ։ Խատուտիկները դրված են կավե անոթի մեջ։
Արտաքին հղումներ
Կատեգորիա:1889 նկարներ Կատեգորիա:Ռուսաստանի արվեստ Կատեգորիա:Իսահակ Լևիտանի նկարներ
(2607) Յակուտիա
(2607) Յակուտիա (Yakutia), աստերոիդ աստերոիդների հիմնական գոտում։ Հայտնաբերվել է 1977 թվականի հուլիսի 14-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,375739 ա. մ., առավելագույնը մոտենում է 1,834 ա. մ. հեռավորության վրա և հեռանում 2,9175 ա. մ. ։ Արեգակի շուրջ մեկ ամբողջական պտույտ է կատարում 1337,51 երկրային օրվա ընթացքում, իր ուղեծրով շարժվելով միջինում 0,269157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովա Գլորիա
Նովա Գլորիա (Nova Glória), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 9268 մարդ՝ 2006 թվականի տվյալներով։ Գրավում է 412,975 կմ2 տարածք։ Բնակչության խտությունը՝ 22,4 մարդ/կմ²։
Պատմություն
Քաղաքը հիմնադրվել է 1983 թվականի հունիսի 10-ին։
Աշխարհագրություն
Տեղանքի կլիման մեղմ է։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Կառլես Պույոլ
Կառլես Պույոլ, իսպանացի ֆուտբոլիստ, Բարսելոնա ՖԱ ակումբի և Իսպանիայի ֆուտբոլի ազգային հավաքականի նախկին խաղացող։ «Բարսելոնայի» երկարամյա ավագ, Իսպանիայի հավաքականի նախկին փոխավագ։ Խաղացել է կենտրոնական պաշտպանի դիրքում։ Համարվում է ֆուտբոլի պատմության մեջ լավագույն պաշտպաններից մեկը։
Ամբողջ կարիերայում խաղացել է միայն մեկ ակումբի համար, որտեղ խաղացել է 593 պաշտոնական հանդիպում և խփել 18 գնդակ։
17 տարեկանից սկսած կրթվել է «Բարսելոնայի» ակադեմիայում։ Առաջին թիմի կազմում իր դեբյուտը նշել է 1999 թվականին, իսկ 2004 թվականին Լուիս Էնրիկեի կողմից ստացել է ակումբի ավագի թևկապը։ «Կատալոնացիների» կազմում վեց անգամ դարձել է Իսպանիայի չեմպիոն (2004/05, 2005/06, 2008/09, 2009/10, 2010/11, 2012/13), երկու անգամ նվաճել է երկրի գավաթը (2008/2009, 2011/2012) և երեք անգամ հաղթել է Չեմպիոնների լիգան (2005/06, 2008/09, 2010/11)։ Բացի դրանցից, պաշտպանը վեց անգամ նվաճել է Իսպանիայի սուպերգավաթը (2005, 2006, 2009, 2010, 2011, 2013), երկու անգամ Եվրոպայի սուպերգավաթը (2009, 2011), և նաև երկու անգամ աշխարհի ակումբային առաջնության գավաթը (2009, 2011)։ Երեք անգամ մտել է ՖԻՖԱյի վարկածով աշխարհի խորհրդավոր հավաքականի կազմի մեջ (2007, 2008, 2010) և վեց անգամ մտել է ՈՒԵՖԱյի վարկածով Եվրոպայի խորհրդավոր հավաքականի կազմի մեջ (2002, 2005, 2006, 2008, 2009, 2010)։ 2006 թվականին համարվել է Եվրոպայի լավագույն պաշտպան։
Պույոլը ազգային հավաքականում իր դեբյուտը նշել է 2000 թվականին։ Երեք անգամ մասնակցել է աշխարհի առաջնությանը (2002, 2006, 2010) և երկու անգամ Եվրոպայի առաջնությանը (2004, 2008)։ 2000 թվականին եղել է օլիմպիական խաղերի փոխչեմպիոն։ Հավաքականում անցկացրել է 100 խաղ և խփել 3 գնդակ։ Եղել է աշխարհի չեմպիոն (2010) և Եվրոպայի չեմպիոն (2008)։ Մտել է այդ մրցաշարների խորհրդավոր հավաքականնրի կազմում։ Ստացել է բրոնզե մեդալ Կոնֆեդերացիայի գավաթից (2009)։
Կենսագրություն և կարիերա
Ծնվել է 1978 թ. ապրիլի 13-ին, Կատալոնիայում։ Կառլես Պույոլ Սաֆորկադան սկսեց իր ֆուտբոլային կարիերան այն փոքրիկ քաղաքի տեղային թիմում, որտեղ որ ծնվել էր՝ Լա Պոբլա դե Սեգուրում։ Շուտով նրա տաղանդը գրավեց շատերի ուշադրությունը և 17 տարեկան հասակում դարձավ Բարսելոնայի ակադեմիայի անդամ։
Նա արագ դարձավ Բարսելոնա Բ թիմի անդամ, այնուհետև, առաջ ընթանալով, 1999 թվականի հոկտեմբերի 2-ին Լուի վան Գալի որոշմամբ արեց իր դեբյուտը ազգային հավաքականում «Վալյադոլիդի» հետ հանդիպման ժամանակ։ Գնալով նա ավելի ու ավելի շատ էր մասնակցում հանդիպումներին, մինչև թիմում ձեռք բերեց իր հաստատուն դիրքը։ Իր խաղաոճը բարելավելու վճռականության շնորհիվ՝ Կառլես Պույոլը հաստատվեց կենտրոնական պաշտպանի դիրքում։ 2003-2004 խաղաշրջանում, ընտրվելով որպես թիմի 3-րդ կապիտան, նա էական դեր խաղաց թիմի ապշեցուցիչ առաջխաղացման մեջ, երբ թիմը հաղթեց առաջնությունը։ Պույոլը մասնակցեց առաջնության 27 և ՈՒԵՖԱ-ի գավաթի 7 հանդիպումներին։ Այդուհանդերձ, Կառլես Պույոլը ստիպված էր սպասել մինչ 2004-05 խաղաշրջանը՝ «Բարսելոնայում» իր առաջին մեդալը նվաճելու համար։ Այդ ժամանակ նա արդեն առաջին թիմի ավագն էր և էական նշանակություն ուներ Ֆրենկ Ռիկաարդի առաջնությունը հաղթելու հարցում։ Խաղաշրջանի վերջում, վերջապես նրա երազանքն իրականացավ և նա Կամպ Նոույում բարձրացրեց Լիգայի տիտղոսը։
2005-2006 խաղաշրջանում նա խաղաց այնքան, որքան և նախորդ տարում։ Թիմի ավագը պատիվ ուներ ներկայացվելու որպես առաջնության տիտղոսակիր՝ մինչ խաղն ընդդեմ Էսպանյոլի, մինչ Փարիզում ՈՒԵՖԱ Չեմպիոնների լիգայի գավաթը բարձրացնելը, ինչը տեղի ունեցավ Սուրբ Դենիս մարզադաշտում «Արսենալի» դեմ տարած փառահեղ հաղթանակից հետո։ Ամբողջ խաղաշրջանի ընթացքում Պույոլը չխաղաց ընդամենը 5 խաղ, սակայն ոչ վնասվածքների պատճառով։ 3 դեպքում նա հանգստանում էր մարզիչի ցուցումով և համապատասխանաբար չխաղաց նաև 2 խաղ։ Բացի դրանից, նա մեկ գոլ խփեց 2005 թվականի հոկտեմբերի 30-ին Ռեալ Սոսիեդադի հետ հանդիպման ժամանակ՝ տոնելով 5։0 հաշվով հաղթանակ։
Հաջորդ՝ 2006-2007 խաղաշրջանի ժամանակ (որի 38 խաղերից 35-ին նա մասնակցեց), Կառլես Պույոլը ստացավ ամենավատ վնասվածքը իր ողջ կարիերայի ընթացքում, այն ժամանակ, երբ առաջնությունը գրեթե ավարտվել էր։ 2007 թվականի հունիսի 20-ին տեղի ունեցած ընկերական հանդիպման ժամանակ նա վնասեց ծնկի ջիլերը, ինչը մինչ սեպտեմբերի 29-ը խանգարեց նրան դուրս գալ դաշտ։ Անտեսելով մրցակցության առաջին ամիսների բացթողումը՝ ակումբի ավագը վերջապես մասնակցեց 2007-2008 խաղաշրջանի առաջնության 30 հանդիպումներին։ 2008-2009 եռակի հաղթանակների խաղաշրջանում, Կառլես Պույոլան մեկ անգամ ևս դարձավ Բարսելոնայի ամենայուրօրինակ պաշտպանը։ Չեմպիոնների լիգայի ժամանակ Գուարդիոլան օգտագործում էր նրան որպես աջ պաշտպան, Կոպա դել Ռեյի եզրափակչի ժամանակ՝ որպես ձախ պաշտպան, իսկ մյուս բոլոր խաղերում՝ որպես կենտրոնական պաշտպան։ Նա ապացուցեց, որ կարող է նաև գոլեր խփել։ Հռոմում նա մտավ պատմության մեջ՝ դառնալով Բարսելոնայի առաջին ավագը, ով 2 անգամ հաղթել է Չեմպիոնների լիգայի տիտղոսը։
Բնութագիր
Ազգային հավաքականում Կառլես Պույոլն իր խաղը սկսեց որպես աջ պաշտպան, բայց այնուհետև դարձավ մեծ կենտրոնական պաշտպան։ Նա թիմային խաղացողի հիանալի օրինակ է և երբեք չի բարդացնում իր թիմակիցների աշխատանքը խաղադաշտում։ Նա իրեն լավ է դրսևորում նաև ետին ձախ դիրքում, եթե հանգամանքներն այդպես են պահանջում։ Չնայած որ այնքան էլ բարձրահասակ չէ (178 սմ), նրա ֆիզիկական ուժը շատ է օգնում նրան խաղի ժամանակ։
Նա նաև սիրում է հարձակում գործել, հատկապես անկյունային հարվածների ժամանակ։ Ամենից ավելի Կառլես Պույոլը հենակետ է հավաքականի այլ անդամների համար, քանզի առաջնորդի բնածին հատկություններ ունի և հպարտանում է Բարսելոնայի գույներով՝ նույնականացվելով ակումբի հետ։
Կարիերան հավաքականում
2010 թվականի հուլիսի 7-ին իր մասնակցությունն ունենալով 2010 թվականի Աշխարհի առաջնության եզրափակչին, տուգանային հարվածի խաղարկումից հետո խփեց Գերմանիայի դարպասին խփված միակ գոլը։ Կառլես Պույոլը բաց է թողել 2012 թվականի Եվրոպայի առաջնությանը ծնկի վնասվածքի պատճառով ։
Ակումբային վիճակագրություն
Վերանայվել է 2014 թվականի մարտի 4-ին
Խաղերը և գոլերը հավաքականի կազմում
2013 թվականի մարտի 27-ի դրությամբ
Ծանոթագրություններ
Կատեգորիա:Ֆուտբոլիստներ այբբենական կարգով Կատեգորիա:Իսպանացի ֆուտբոլիստներ Կատեգորիա:1978 ծնունդներ Կատեգորիա:Ապրիլի 13 ծնունդներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի Եվրոպայի չեմպիոններ Կատեգորիա:Բարսելոնայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իսպանիայի հավաքականի ֆուտբոլիստներ Կատեգորիա:Լա Լիգայի ֆուտբոլիստներ
231
Մահեր
Կատեգորիա:231 Կատեգորիա:Տարեթվեր
Ժան Նուվել
Ժան Նուվել (Jean Nouvel, ), ֆրանսիացի ճարտարապետ, Պրիցկերի ճարտարապետական մրցանակի` 2008 թվականի մրցանակակիր։
Կենսագրություն
Ժան Նուվելը ծնվել է ուսուցիչների ընտանիքում։ Սկզբում նա ցանկանում էր դառնալ նկարիչ, սակայն ծնողները ցանկանում էին տղայի համար ավելի լուրջ կրթություն ապահովել, և նա ընդունվում է Բորդոյի գեղարվեստի բարձրագույն դպրոց։ 1966 թվականին նա կրթաթոշակ է շահում և շարունակում ուսումը Փարիզի գեղարվեստի դպրոցում։ Ուսումն ավարտելուց քիչ առաջ Ժան Նուվելը Ֆրանսուա Սենյորի հետ բացում է ճարտարապետական սեփական գրասենյակ։ 1976 թվականին նա դառնում է «Մարս 1976» և «Ճարտարապետական սինդիկատ» ուղղությունների հիմնադիրներից մեկը ճարտարապետության մեջ։
Ճարտարապետության մեջ Նուվելի ակնառու առաջին գործը Արաբական աշխարհի ինստիտուտի շենքն էր Փարիզում, որն իրականացրեց «Architecture Studio» ճարտարապետական գրասենյակի հետ։ Հետագայում ստեղծված նշանավոր աշխատանքներից են Լիոնի օպերային թատրոնը, «Եվրալիլ» առևտրի կենտրոնը Լիլում, Galeries Lafayette հանրախանութը Բեռլինում, Հասարակական–մշակութային կենտրոնը Լյուցեռնում, ինչպես նաև «Մոնոլիտ» համալիրը, որը լողում էր Մուրտենզե լճում «EXPO-2002» ցուցահանդեսի ժամանակ։ Ավելի ուշ շրջանի նախագծերից են «Աքբար» աշտարակը Բարսելոնայում, Ռեյնա Սոֆիա թանգարանի վերակառուցումը, Գուգենհայմի թանգարանը Տոկիոյում և Ռիո դե Ժանեյրոյում (չիրականացված նախագիծ)։
1991 թվականին Նուվելը դարձել է Ֆրանսիայի ճարտարապետության ինստիտուտի փոխտնօրենը, 1993 թվականից՝ Ճարտարապետության ամերիկյան ինստիտուտի պատվավոր անդամ։
Նուվելն առաջին ամուսնությունից ունի երկու որդի, իսկ երկրորդ ամուսնությունից՝ մեկ դուստր։ Նրա երրորդ կինը շվեդ ճարտարապետ Միա Հագն է։
Արտաքին հղումներ
Կատեգորիա:Ֆրանսիացի ճարտարապետներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Պատվո լեգեոնի շքանշանի ասպետներ Կատեգորիա:Մոդեռնիստ ճարտարապետներ Կատեգորիա:Ֆրանսիացի դիզայներներ
Ռադոստնոե (գյուղ, Կրասնոդոնի շրջան)
Ռադոստնոե (Радісне), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1901 թվականին։
2001 թվականի տվյալներով Ռադոստնոե գյուղում բնակվում էր 92 մարդ։ Բնակավայրը զբաղեցնում է 1,4 կմ² տարածք։ Բնակչության խտությունը կազմում էր 65,71 մարդ/կմ²։
Արտաքին հղումներ
Կատեգորիա:Ուկրաինայի Լուգանսկի մարզի Կրասնոդոնի շրջանի բնակավայրեր Կատեգորիա:Ուկրաինայի գյուղեր Կատեգորիա:1901 թվականին հիմնադրված բնակավայրեր
Մի անգամ՝ քսան տարի անց
Մի անգամ՝ քսան տարի անց (Однажды двадцать лет спустя), 1980 թվականին Յուրի Եգորովի կողմից նկարահանված ֆիլմ, որում պատկերված է բազմազավակ մոր կյանքը։
Սյուժե
Դպրոցն ավարտելուց 20 տարի անց շրջանավարտների կյանքին նվիրված հեռուստատեսային շոուի տաղավարում հանդիպում են ֆիլմի գլխավոր հերոսուհու՝ Նադեժդա Կրուգլովայի նախկին համադասարանցիները։ Շրջանավարտներից յուրաքանչյուրը պիտի կարճ պատասխանի երկու հարցի՝ «Ո՞րն է նրա կյանքում տեղի ունեցած ամենակարևոր իրադարձությունը» և «Էլ ի՞նչ է նա սպասում կյանքից»։ Հերոսուհի մայրը, ով տասը երեխա ունի, դժվարանում է այդ հարցին միանշանակ պատասխան տալ։ Նրա կարծիքով՝ կյանքում չկան ոչ կարևոր պահեր։
Ֆիլմը բաղկացած է գլխավոր հերոսուհու հիշողություններից, ով փորձում է գտնել այդ հարցերի պատասխանները։ Նա հիշում է երեխաների մասին ունեցած մտահոգությունները նրանց դեռահասության տարիքում, դեռ փոքր անձնավորությունների մեծանալը։ Չնայած երեխաների դաստիարակության հետ կապված բազմաթիվ խնդիրներին՝ նա մնում է հմայիչ ու սիրելի կին։
Արտաքին հղումներ
Կատեգորիա:Խորհրդային կինոկատակերգություններ Կատեգորիա:Խորհրդային մելոդրամա ֆիլմեր Կատեգորիա:Ռուսերեն ֆիլմեր Կատեգորիա:1980 ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր
Բեզիմյանկա (գյուղ, Նովոդուգինսկի շրջան)
Բեզիմյանկա (Безымянка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Դալնեե Պոլե (Պեսչանոկոպսկի շրջան)
Դալնեե Պոլե (Дальнее Поле), ավան Ռուսաստանի Ռոստովի մարզի Պեսչանոկոպսկի շրջանում։ Զարեչենսկի գյուղական համայնքի վարչական կենտրոնն է։
Կատեգորիա:Ռոստովի մարզի Պեսչանոկոպսկի շրջանի բնակավայրեր Կատեգորիա:Ռուսաստանի ավաններ Կատեգորիա:1900 թվականին հիմնադրված բնակավայրեր
232
Մահեր
Կատեգորիա:232 Կատեգորիա:Տարեթվեր
Քմքաձոր
Քմքաձոր, գյուղ Արցախի Մարտակերտի շրջանում։ Քմքաձորը Մաղավուզ գյուղի հետ կազմում է Մաղավուզի համայնքը։
Աշխարհագրություն
Քմքաձոր գյուղը գտնվում է Արցախի լեռնաշղթայի Կաթողիկեսարի լեռնաճյուղի հարավ-արևելյան լեռնալանջին, Թարթառ գետի աջ ափին։ Մարտակերտից գտնվում է 18 կմ դեպի հյուսիս-արևմուտք։ Հեռավորությունը Ստեփանակերտից 71 կմ է, իսկ Մաղավուզ գյուղից 2 կմ դեպի հարավ-արևելք։ Դիրքը նախալեռնային է, բարձրությունը ծովի մակերևույթից` 500 մ է։
Ընդհանուր տեղեկություններ
1970 թվականին այստեղ կար 45 տուն, 184 բնակիչ, 1987 թվականին` 60 տուն, 247 բնակիչ։ Կոլտնտեսությունը կազմակերպվել է 1929 թվականին։ Էլեկտրիֆիկացվել է 1948 թվականին ։ Մշտական բնակչության թվաքանակը 2005 թվականի տվյալներով կազմում է 75 հոգի ։ Նախկինում գյուղը կոչվել է Մինգրելսկ ։ Գյուղում և նրա շրջակայքում պահպանվել են միջնադարյան եկեղեցու, գյուղատեղի մնացորդները, գերեզմանոցը ։
Հայտնի քմքաձորցիներ
Այս գյուղում է ծնվել Խորհրդային Միության հերոս Գուրգեն Հայրապետյանը։
Մասնակցությունը Երկրորդ համաշխարհային պատերազմին
Երկրորդ համաշխարհային պատերազմում Խորհրդային Միության կողմից գյուղից մասնակցել է 78 մարդ, զոհվել է 34-ը։
Ծանոթագրություններ
Կատեգորիա:Մարտակերտի շրջանի գյուղեր Կատեգորիա:Մարտակերտի շրջանի բնակավայրեր
Ռագնար Կլավան
Ռագնար Կլավան (Ragnar Klavan, ), էստոնացի ֆուտբոլիստ, պաշտպան։ Գերմանական «Աուգսբուրգ» ակումբի և Էստոնիայի ազգային հավաքականի խաղացող է։ Կլավանի հայրը ևս ֆուտբոլիստ է եղել, հանդես է եկել Էստոնիայի ազգային հավաքականի կազմում 90-ական թթ.։ Կլավանն ունի 2 քույր՝ Ջեյնը և Դիանան։
Կարիերան Էստոնիայում
Կլավանը ֆուտբոլով սկսել է զբաղվել 8 տարեկանից սկսած։ Նրա առաջին պրոֆեսիոնալ ակումբը եղել է Էլվան, որի կազմում նրա մեկնարկային հանդիպումը եղել է, երբ նա 15 տարեկան էր։ 1 տարի անց արդեն միացավ «Տուլեվիկ» ակումբին։ 2 մրցաշրջան անց՝ 2003 թ. տեղափոխվեց լավագույն ակումբներից մեկը՝ «Ֆլորա»։ 18 տարեկանում Կլավանը կարող էր հայտնվել Մոսկվայի Սպարտակի կազմում։
Կարիերան Վոլերենգայում
2004 թ. օգոստոսի 31-ին Կլավանը ստորագրեց պայմանագիր Վոլերենգայի հետ, ըստ որի նա 3 ամիս վարձավճարով պիտի հանդես գար այդ ակումբի կազմում։ Տեղափոխությունը կայացավ 5 հազար եվրոյի դիմաց, սակայն եթե ակումբը ցանկանար ձեռք բերել պաշտպանի իրավունքները, ապա Ֆլորային պիտի վճարեր ևս 500 հազար եվրո։ 3 ամիս անց Վոլերենգան երկարաձգեց վարձավճարային պայմանավորվածությունը մինչև 2005 թ. նոյեմբերի 30-ը։ Վոլերենգայի կազմում նա անցկացրեց ընդամենը 2 հանդիպում։
Կարիերան Հերակլեսում
2005 թ. օգոստոսի 4-ին Կլավանը կնքեց պայմանագիր հոլանդական Հերակլեսի հետ, որը հենց նոր էր սկսել հանդես գալ երկրի բարձրագույն դիվիզիայում։ Այդ պայմանագիրը ստորագրվել էր 3+1 սկզբունքով։ Կնքումից 5 օր անց անցկացրեց իր մեկնարկային հանդիպումը Հերակլեսի կազմում։ Իր առաջին գոլը Հոլանդիայի առաջնությունում կարողացել է խփել 2007 թ. օգոստոսի 24-ին խաղի 76-րդ րոպեին, երբ թիմը մրցում էր Ռոդայի հետ, որի կազմում էլ հանդես էր գալիս իր խաղընկերը ազգային հավաքականում՝ Անդրես Օպերը։ 2007 թ. դեկտեմբերի 29-ին Կլավանը երկարաձգեց պայմանագրի ժամկետը մինչև 2008 թ. հունիսի 30-ը։ Այդ ընթացքում նա հասցրեց դառնալ իր թիմի հիմնական կազմի խաղացողներից մեկը։
2004 թ. նա կարողացավ հայտնվել անգլիական Բոլթոնի ուշադրության կենտրոնում, բայց թիմն ուներ ֆինանսական խնդիրներ։ Կլավանը պայմանագիրը Հերակլեսի հետ երկարաձգեց մինչև 2009 թ.։